ai4bharat/Pralekha huggingface dataset:
وزارت خزانہ
جی ایس 2025 کے 5.22 فیصد ’ کی فروخت  کی نیلامی، ‘جی ایس 2034 کے 6.19 فیصد ’ کی فروخت  کی نیلامی، اور ‘جی ایس 2050 کے 7.16 فیصد’ کی فروخت اجراءِ نو کے لیے نیلامی
نئی دہلی، 20 جولائی 2020، بھارت سرکار نے قیمت پر مبنی نیلامی کے ذریعے مشتہر شدہ رقم 12000 کروڑ روپئے برائے نام کے لیے ‘گورنمنٹ اسٹاک 2025 کے 5.22 فیصد ،  قیمت پر مبنی نیلامی کے ذریعے مشتہر شدہ رقم 11000 کروڑ روپئے برائے نام کے لیے ‘گورنمنٹ اسٹاک 2034 کے 6.19 فیصد ،  قیمت پر مبنی نیلامی کے ذریعے مشتہر شدہ رقم 12000 کروڑ روپئے برائے نام کے لیے ‘گورنمنٹ اسٹاک 2025 کے 5.22 فیصد ، قیمت پر مبنی نیلامی کے ذریعے مشتہر شدہ رقم 7000 کروڑ روپئے برائے نام کے لیے ‘گورنمنٹ اسٹاک 2050 کے 7.16 فیصد کی فروخت  کا اعلان کیا ہے۔ بھارت سرکار کو یہ اختیار ہوگا کہ وہ متذکرہ بالا ہر ایک تمسکات میں سے ہر ایک کے لئے 2000 کروڑ روپئے تک کا فاضل سبسکرپشن اپنے پاس رکھ سکتی ہے۔ نیلامی کی کارروائی ریزروبینک آف انڈیا ، ممبئی آفس، فورٹ ممبئی کے ذریعے کئی قیمتوں کے طریقہ کار کا استعمال کرتے ہوئے 24 جولائی 2020  کے دن انجام دی جائے گی ۔
اسٹاک کی فروخت کی مشتہر شدہ رقم کا 5 فیصد تک ، سرکاری تمسکات کی نیلامی سے متعلق غیر مقابلہ جاتی نیلامی سہولت کی اسکیم کے مطابق مجاز افراد اور اداروں کو الاٹ کی جائے گی۔
نیلامی کے لیے مقابلہ جاتی اور غیر مقابلہ جاتی دونوں طرح کی بولیاں 24 جولائی 2020 کو ریزروبینک آف انڈیا کور بینکنگ سولیوشن  سسٹم پر الیکٹرانک فارمیٹ میں جمع کرائی جائیں۔ غیر مقابلہ جاتی بولیاں صبح ساڑھے دس بجے سے گیارہ بجے کے دوران اور مقابلہ جاتی بولیاں صبح ساڑھے دس بجے سے ساڑھے گیارہ بجے کے دوران جمع جائیں ۔
نیلامی کے نتائج کا اعلان 24 جولائی 2020  کے دن کیا جائے گا اور نیلامی میں کامیاب بولی لگانے والوں کی طرف سے ادائیگی 27 جولائی 2020  کو کرنی ہوگی۔
یہ اسٹاک ریزرو بینک آف انڈیا کے سرکولر نمبر آر بی آئی / 2018-19/ 25 مورخہ 24 جولائی 2018  اس کے ذریعہ جاری کردہ ‘مرکزی حکومت کی سکیورٹیز میں وین ایشوڈ ٹرانزیکشن ٹریڈنگ کے لئے اہل ہوں گے۔
۔۔۔۔۔۔۔۔۔۔۔
م ن۔ ا گ۔ن ا۔

U-4038
(Visitor Counter : 132
نیتی آیوگ
نیتی آیوگ اسپائریشنل اضلاع میں پائیدار ترقیاتی اہداف کے نفاذ سے متعلق کانفرنس کا انعقاد کیا جائے گا
نئی دہلی،05 مارچ2019؍ٹرانسفارمیشن آف اسپائریشنل ڈسٹرکٹس پروگرام یعنی اسپائریشنل اضلاع کے پروگراموں میں یکسر تبدیلی کو ہندوستان کے گلوبل سسٹینیبل ڈیولپمنٹ گولس  یعنی آفاقی پائیدار ترقیاتی اہداف کے حصول کے لئے ہندوستان کی کوششوں کے ساتھ جوڑتے ہوئے نیتی آیوگ اسپائریشنل اضلاع میں ایس ڈی جی کے نفاذ سے متعلق ایک کانفرنس منعقد کررہا ہے۔
اس کانفرنس میں کلیدی ایس ڈی جی اور بہترین طور طریقوں پر غوروخوض کیا جائے گا، تاکہ مذکورہ اہداف کو حاصل کیاجاسکے۔ ساتھ ہی ساتھ صحت ،تعلیم اور آبی وسائل جیسے کلیدی موضوعات کے سلسلے میں ایس ڈی جی انڈیا انڈیکس کے معاملے میں اچھی کارکردگی کا مظاہرکرنے والے ریاستی نمائندے اس کانفرنس میں پریزینٹیشن بھی دیں گے۔
نیتی آیوگ تیزی کے ساتھ آگے بڑھنے والے ان 18اضلاع کی قدر افزائی بھی کرے گا، جنہیں نومبر 2018ءسے جنوری 2019ء کے دوران چمپئن آف چینج ڈیش بورڈ پر حاصل کئے گئے ڈیلٹا رینکنگ کی بنیاد پر اضافی فنڈ دیا جائے گا۔
یہ ڈیلٹا رینکنگ صحت و تغذیہ ، زراعت اور آبی وسائل ، تعلیم ، فروغ ہنرمندی اور مالی شمولیت و بنیادی ڈھانچے کے شعبوں میں بحیثیت مجموعی بہتر کارکردگی کی عکاس ہے۔
نیتی آیوگ کے، سی ای او جناب امیتابھ کانت اختتامی اجلاس کی صدارت کریں گے اور اعلیٰ کارکردگی کا مظاہرہ کرنے والے اضلاع کے ناموں کا اعلان کریں گے۔ اس کانفرنس میں فروغ انسانی وسائل کی وزارت کے محکمہ اسکولی تعلیم کی سیکریٹر مس رینا رے ، صحت و کنبہ بہبود کی وزارت کی سیکریٹری مس پریتی سودن، پینے کے پانی اور صفائی ستھرائی کی وزارت کے سیکریٹری جناب پرمیشورن ایّر اور شماریات و پروگرام نفاذ کی وزارتکے ایڈیشنل ڈائریکٹر جنرل اس کانفرنس میں شریک ہوں گے۔ ان کے علاوہ متعلقہ محکموں کے پرنسپل سیکریٹریز ، سبھی 112اسپائریشنل اضلاع کے مرکزی افسران کے بھی اس کانفرنس میں شریک ہونے کی توقع ہے۔
م ن۔م م۔ن ع
U: 1396
(Visitor Counter : 88
زراعت اور کاشتکاروں کی فلاح و بہبود کی وزارت
پروجیکٹوں کے اثاثے میں امدادی اسکیم پر عمل درآمد
پچھلے پانچ مالی برسوں کے دوران پروجیکٹوں کے اثاثے کی امداد کے ذریعے زرعی کاروبار کے فروغ کے لیے مرکزی شعبے کے اسکیم کے لیے مختص کی گئی رقوم مندرجہ ذیل ہیں:
|
|
مالی سال
|
|
مختص رقوم 
|
|
2017-18
|
|
110.98
|
|
2018-19
|
|
141.89
|
|
2019-20
|
|
111.26
|
|
2020-21
|
|
25.00
|
|
2021-22
|
|
49.42
پانچ ریاستوں کے لیے 2014 سے زرعی کاروبار کے پروجیکٹ کو دی گئی کل وی سی اے مندرجہ ذیل ہے:
|
|
نمبر شمار
|
|
ریاست کا نام
|
|
پروجیکٹ کی لاگت

|
|
منظور شدہ وی سی اے

|
|
مستفید کسانوں کی تعداد
|
|
روزگار کے موقع فراہم کیے گئے
|
|
1
|
|
آندھرا پردیش
|
|
9197
|
|
748
|
|
1436
|
|
897
|
|
2
|
|
گجرات
|
|
170879
|
|
14127
|
|
13853
|
|
6236
|
|
3
|
|
مہاراشٹر
|
|
109952
|
|
9892
|
|
16474
|
|
8274
|
|
4
|
|
تلنگانہ
|
|
34190
|
|
2688
|
|
2170
|
|
1284
|
|
5
|
|
اترپردیش
|
|
96339
|
|
7854
|
|
17581
|
|
4375
2017 سے اب تک تلنگانہ سے موصولہ درخواستوں کی کل تعداد اور پروجیکٹ اثاثے کی امداد وی سی اے کے تحت تقسیم کے لیے حتمی اہل پروجیکٹ:
|
|
نمبر شمار
|
|
درخواستوں کی کل تعداد
|
|
اہل پروجیکٹس
|
|
1.
|
|
154
|
|
49
یہ جانکاری زراعت اور کسانوں کی بہبود کے مرکزی وزیر جناب نریندرسنگھ تومر نے راجیہ سبھا میں آج ایک سوال کے تحریری جواب میں فراہم کی۔
دیہی ترقیات کی وزارت
پی ایم جی ایس وائی کے تحت اب تک 7.22 لاکھ کلو میٹر طویل سڑک تعمیر کی گئی: سادھوی نرنجن جیوتی
نئی/سبز تکنالوجی کا استعمال کرتے ہوئے 80000 کلو میٹر سے زائد طویل سڑکیں تعمیر کی گئیں
دیہی ترقی کی وزیر مملکت سادھوی نرنجن جیوتی کا کہنا ہے کہ پردھان منتری گرام سڑک یوجنا  کی مختلف پہل قدمیوں کے تحت 16 دسمبر 2022 تک، مجموعی طور پر 722276 کلو میٹر طویل سڑک تعمیر کی جا چکی ہے۔ پی ایم جی ایس وائی کے تحت گذشتہ پانچ برسوں کے دوران کیے گئے اخراجات کی تفصیلات مندرجہ ذیل ہیں:


|
|
مالی برس
|
|
لاگت
|
|
2017-18
|
|
17,307.29
|
|
2018-19
|
|
23,369.38
|
|
2019-20
|
|
21,723.92
|
|
2020-21
|
|
23,952.06
|
|
2021-22
|
|
27,842.49
|
|
میزان
|
|
114,195.14
راجیہ سبھا میں ایک تحریری جواب کے تحت سادھوی نرنجن جیوتی نے کہا کہ مؤثر لاگت اور تیز رفتار تعمیر کو فروغ دینے کی غرض سے، پی ایم جی ایس وائی کے تحت نئے مٹیرئیل، فضلہ مٹیرئیل، مقامی طور پر دستیاب مٹیرئیل اور سبز تکنالوجیوں کو بروئے کار لاکر سڑکیں تعمیر کی جا رہی ہیں۔ سبز تکنالوجیاں ایندھن اور تارکول، کولڈ مکس تکنالوجی، سیمنٹ کنکریٹ بلاک، سیل سے پُر کنکریٹ، پینلڈ سیمنٹ کنکریٹ اور رولر کامپکٹیڈ کنکریٹ پیدل پٹری، مٹی کے استحکام سے متعلق تکنالوجیاں جیسے سیمنٹ اسٹیبلائزیشن، ٹیرازائم، نینو تکنالوجیاں اور مکمل گہرائی کی بحالی  تکنالوجی میں مدد فراہم کرتی ہیں۔
وزیر موصوفہ نے مزید معلومات فراہم کرتے ہوئے کہا کہ دیہی ترقیات کی وزارت نے 22 فروری 2022 کو عوامی شعبہ میں پی ایم جی ایس وائی اسکیم کے لیے تیارشدہ جغرافیائی اطلاعاتی نظام  ڈاٹا جاری کیا ہے۔ مجموعی طور پر 1054925 مساکن کو جی آئی ایس پوائنٹ ڈاٹا کے طورپر نشان زد کیا گیا ہے۔ ہیبی ٹیشن لیئر کو کھلے ڈاٹا کے طور پر https://geosadak-pmgsy.nic.in/OpenData پر اپلوڈ کیا جا چکا ہے، جہاں سے کوئی بھی یوزر مذکورہ لیئر کے علاوہ ، روڈ تجاویز  ، ضلعی دیہی سڑکوں کا منصوبہ اور فیسلیٹیز لیئر جیسی دیگر لیئرس ڈاؤن لوڈ کر سکتا ہے۔
انہوں نے کہا کہ پی ایم جی ایس وائی –I اور II کے تحت تیار شدہ جی آئی ایس ڈاٹا سیٹ ملاحظہ کے لیے دستیاب ہے اور http://pmgsy-grris.nic.in پر عوام کے لیے کھلا ہے۔ تمام تر ریاستوں نے پی ایم جی ایس وائی قومی جی آئی ایس رہنما خطوط پر مبنی اعدادو شمار تیار کیے ہیں۔ پی ایم جی ایس وائی۔ III کے تحت طبی، تعلیمی اور منڈیوں جیسی 7.70 لاکھ سے زائد دیہی سہولتوں کو جیو ٹیگ کیا جا چکا ہے۔
زراعت اور کاشتکاروں کی فلاح و بہبود کی وزارت
کیمیاوی مادوں سے پاک قدرتی زراعت
مرکزی بجٹ 23-2022 میں کیمیاوی مادوں سے پاک قدرتی زراعت کے اعلان کے بعد حکومت نے ملک بھر میں قدرتی زراعت کو بڑے پیمانے پر فروغ دینے کے لئے بھارتیہ پرکرتک کرشی پددھتی  میں بہتری لاکر ،قدرتی زراعت سے متعلق قدرتی مشن  تشکیل دیا ہے۔
زراعت اورکسانوں کی بہبود کا محکمہ زراعت کو توسیع دینے کے بندوبست سے متعلق قومی ادارے اور نامیاتی وقدرتی زراعت کے قومی مرکز  کے ذریعہ قدرتی زراعت کی تکنیک کے بارے میں ماسٹر ٹرینرز ، چیمپین فارمرز اور کھیتی کرنے والے کسانوں کو بڑے پیمانے پر تربیت دے رہا ہے۔ محکمے نے قدرتی زراعت کی تکنیک اور فائدوں کے بارے میں گرام پردھان جیسے عوامی نمائندوں کو بھی حساس بنایا ہے۔ قدرتی زراعت کے بارے میں مینیج کے ذریعہ 22 علاقائی زبانوںمیں مطالعاتی مواد تیار کیا گیا ہے ، قدرتی زراعت پر 697 ماسٹر ٹرینرز تیار کئے گئے ہیں اور 56952 گرام پردھانوں کے لئے قدرتی زراعت کے بارے میں 997 تربیتی ورکشاپ منعقد کئے گئے ۔اس کے علاوہ زرعی تحقیق کی بھارتی کونسل آئی سی اے آر نے قدرتی زراعت کے فائدوں کو نمایاں کرنے کے لئے 425 کے وی کے میں ، قدرتی زراعت کرکے دکھانے کے ساتھ ساتھ اس کی تکنیک کو جائز ٹھہرانے کے لئے 20 مقامات پر تحقیق کا کام شروع کیا ہے۔
عمل درآمد سے متعلق فریم ورک ، وسائل ،عمل درآمد پیش رفت ، کسانوں کے رجسٹریشن ، بلاگ وغیرہ کے بارے میں اطلاع ظاہر کرنے کے لئے قدرتی زراعت کو فروغ دینے کے مقصدسے ایک ڈجیٹل ویب پورٹل  کا آغاز کیا گیا ہے ۔
حکومت 20-2019 سے پرم پراگت کرشی وکاس یوجنا  کے تحت بھارتیہ پراکرتک کرشی پددھتی بی پی کے پی نام کی ایک ذیلی اسکیم کے تحت قدرتی زراعت کو فروغ دے رہی ہے ۔ بی پی کے پی میں ابھی تک 4.09 لاکھ ہیکٹئر رقبہ شامل کیا گیا ہے۔
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے راجیہ سبھا میں آج ایک سوال کے تحریری جواب میں فراہم کی ۔
وزیراعظم کا دفتر
وزیر اعظم نے وارانسی میں دیو دیپاولی مہوتسو میں شرکت کی
چوری کی گئی ماتا اناپورنا کی مورتی کی واپسی کے لئے کاشی کو مبارکباد پیش کی
گورونانک دیو جی اصلاحات کی سب سے بڑی علامت ہیں: وزیر اعظم
نئی دہلی، 30 نومبر 2020: وزیر اعظم جناب نریندر مودی نے آج وارانسی میں دیو دیپاولی مہوتسو میں شرکت کی۔
تقریب سے خطاب کرتے ہوئے وزیر اعظم نے کہا کہ یہ کاشی کے لئے ایک اور خصوصی موقع ہے کیونکہ ماتا اناپورنا کی مورتی، جسے 100 برس قبل کاشی سے چرایا گیا تھا، ایک مرتبہ پھرواپس آرہی ہے۔ یہ کاشی کے لئے بہت بڑی خوش نصیبی ہے۔ انہوں نے کہا کہ ہمارے دیوی دیوتاؤں کی یہ قدیم مورتیاں ہمارے یقین اور ہمارے انمول ورثے کی علامت ہیں۔
وزیر اعظم نے کہا کہ اگر اس طرح کی کوششیں پہلے کی جاتیں تو ملک کو اس طرح کی متعدد مورتیاں دوبارہ حاصل ہوچکی ہوتیں۔ انہوں نے کہا کہ ہمارے لیے میراث کا مطلب ہے ملک کا ورثہ، جبکہ بعض لوگوں کے لئے یہ ان کے کنبے اور کنبے کا نام کی حیثیت رکھتا ہے۔ انہوں نے مزید کہا کہ ہمارے لئے ورثے کا مطلب ہے ثقافت، ہمارا یقین، ہمارے اقدار! دوسروں کے لئے یہ مورتیاں اور کنبے کی تصاویر ہو سکتی ہیں۔
وزیر اعظم نے گورونانک جی کو سماج اور نظام میں اصلاحات کی سب سے بڑی علامت قرار دیا۔انہوں نے کہا کہ جب کبھی سماج میں اور ملکی مفاد کے لئے تبدیلیاں لائی جاتی ہیں تو حزب اختلاف کی جانب سے غیر ضروری شور شرابہ کھڑا ہو جاتا ہے۔لیکن جب ان اصلاحات کی اہمیت واضح ہوجاتی ہے تو پھر سبھی اس سے خوش ہو جاتے ہیں۔ انہوں نے کہا کہ یہی سبق ہمیں گورونانک جی کی زندگی سے سیکھنا چاہئے۔
وزیر اعظم نے کہا کہ جب کاشی کے لئے ترقیاتی کاموں کا آغاز ہوا، تو اس پر مظاہرین نے خوب مظاہرے کیے۔ انہوں نے کہ جب کاشی نے فیصلہ کہ بابا کے دربار تک وشوناتھ گلیارا تعمیر کیا جائے گا تو مظاہرین نے اس پر بھی تنقید کی تھی، تاہم آج بابا کی مہربانی سے کاشی کو دوبارہ عزمت حاصل ہو رہی ہے۔ انہوں نے کہا کہ بابا کے دربار اور ماں گنگا کے درمیان صدیوں پرانے براہِ راست کنکشن کو از سر نو قائم کیا جا رہا ہے۔
وزیر اعظم نے مسرت کا اظہار کیا کہ بھگوان کاشی وشوناتھ کی مہربانی سے، انہیں کاشی میں روشنیوں کے تیوہار میں شرکت کرنے کا موقع حاصل ہوا۔ انہوں نے شہرِ قدیم کی عزمت کو یاد کیا اور کہا کہ کاشی صدیوں سے دنیا کی رہنمائی کرتا آیا ہے۔ وزیر اعظم نے کہا کہ کورونا وائرس کے نتیجے میں نافذ کی گئیں پابندیوں کی وجہ سے وہ اس شہر میں ، جو کہ ان کا حلقہ ہائے انتخاب بھی ہے، زیادہ نہیں آسکے، اور وہ اس خلاء کو بہت محسوس کرتے ہیں۔ انہوں نے کہا کہ وہ ایسے وقت میں بھی عوام سے کبھی دور نہیں ہوئے اور انہوں نے وبائی مرض کے دوران بھی انتظامی امور پر نظر بنائے رکھی۔ انہوں نے وبائی مرض کے دوران کاشی کے عوام کے ذریعہ دکھائے گئے عوامی خدمت کے جذبے کی ستائش کی۔
وزیراعظم کا دفتر
وزیراعظم نے ہماچل پردیش میں فیکٹری سانحہ میں جانوں کےاتلاف پر تعزیت کا اظہار کیا
متاثرین کے لئے وزیراعظم کے قومی راحتی فنڈ پی ایم این آر ایف سے مالی امداد کا اعلان
وزیراعظم جناب نریندر مودی نے ہماچل پردیش میں ایک فیکٹری میں ہوئے دردناک حادثے میں جانی نقصان پر گہرے افسوس اور صدمہ کا اظہار کیا ہے۔ وزیراعظم نے متاثرین کے لئے وزیراعظم کے قومی راحتی فنڈ  سے مالی امداد کا بھی اعلان کیا ہے۔
وزیراعظم کے دفتر نے ٹوئیٹ کیا ہے؛
‘‘ہماچل پردیش کے اونا کی ایک فیکٹری میں ہوا حادثہ دردناک ہے۔ جن لوگوں کو اس میں اپنی جان گنوانی پڑی ہے، ان کے اہل خانہ کے تئیں میری دلی ہمدردیاں ہیں۔ اس کے ساتھ ہی میں حادثے میں زخٰمی سبھی افراد کے جلد صحت یاب ہونے کی دعا کرتا ہوں، پی ایم’’۔
ہماچل پردیش میں فیکٹری کے دردناک حادثے میں ہلاک ہونے والوں کے کنبوں کو پی ایم این آر ایف سے دو- دو لاکھ روپے دیئے جائیں گے، جب کہ زخمیوں کو 50-50 ہزار روپے دیئے جائیں گے۔ پی ایم۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1888
(
سٹرک ٹرانسپورٹ اور شاہراہوں کی وزارت
دو پہیوں والی موٹر گاڑیوں کے نقل و حمل کے لیے ٹریپل ڈیک، روڈ ٹرینوں کے لیے سلامتی سے متعلق ضروریات اور الیکٹرک پاور ٹرین موٹرگاڑیوں سے متعلق قواعد کو لے کر نوٹیفکیشن جاری کیے گئے
نئی دہلی، 30 دسمبر 2021:
دو پہیوں والی موٹر گاڑیوں کے نقل وحمل کے لیے ٹریپل ڈیک:
سڑک نقل و حمل اور شاہراہوں کی وزارت نے ڈرافٹ نوٹیفکیشن [جی ایس آر 885] مؤرخہ 27 دسمبر 2021 کے توسط سے دوپہیوں والی موٹر گاڑیوں کے نقل و حمل کے لیے وزنی موٹر گاڑیوں کے ساتھ ساتھ ٹریلروں کو زیادہ سے زیادہ تین ڈیک کی اجازت کی تجویز پیش کی ہے، جس میں لوڈ باڈی ڈرائیور کے کیبن کے اوپر باہر کی جانب نکلی ہوئی نہ ہو۔ اس قدم سے دوپہیوں والی موٹر گاڑیوں کے سامان لادنے کی صلاحیت میں 40 سے 50 فیصد تک کا اضافہ ہو جائے گا۔
یہ تجویز تین ڈیک گاڑیوں کے جامد استحکام ٹیسٹ اور متحرک استحکام کے معاملے کی جانچ کے بعد پیش کی گئی ہے۔
متعلقہ حصہ داروں سے اس سلسلے میں تیس دنوں کی مدت کے اندر تبصرے/سجھاؤ طلب کیے گئے ہیں۔
روڈ ٹرینوں کے لیے سلامتی سے متعلق ضرورتیں:
مرکزی موٹر گاڑی قواعد ، 1989 کے قاعدہ 93 میں موٹر گاڑیوں کے طول و عرض کے بارے میں پروویژن ہے۔ یہ قاعدہ روڈ ٹرینوں کو 25.25 میٹر ، 2.6 میٹر  اور 4.5 میٹر  کی محدود طول و عرض والی موٹر گاڑیوں کے طور پر بیان کرتا ہے۔ روڈ ٹرینوں کی وزن برداشت کرنے کی صلاحیت 55ٹن تک محدود ہے۔ یہ منتخبہ راستوں پر چلیں گی۔
مندرجہ بالاحقائق کو مدنظر رکھتے ہوئے، سڑک نقل و حمل اور شاہراہوں کی وزارت نے ڈرافٹ نوٹیفکیشن [جی ایس آر 886 ] مؤرخہ 27 دسمبر 2021 کے توسط سے روڈ ٹرینوں کے لیے بریک لگانے، وزن کے تناسب میں قوت، روشنی کے انتظام، حرکت پذیری وغیرہ جیسے تحفظاتی ضرورتوں کے بارے میں ایک نیا قاعدہ 125کے جوڑکر سی ایم وی آر 1989 میں ترمیم کی تجویز پیش کی ہے۔ یہ تجویز پیش کی گئی ہے کہ بیورو آف انڈین اسٹینڈرڈس ایکٹ 2016  کے تحت متعلقہ بی آئی ایس تفصیلات کو نوٹیفائی کیے جانے تک یکم مارچ 2022 کو اور سے، روڈ ٹرین کی اقسام سے متعلق منظوری اور تصدیق کا عمل وقتاً فوقتاً ترمیم کیے گئے آٹوموٹیو انڈسٹری اسٹینڈرڈ ۔113 کے مطابق ہوگا۔
متعلقہ حصہ داروں سے اس سلسلے میں تیس دنوں کی مدت کے اندر تبصرے/ سجھاؤ طلب کیے گئے ہیں۔
الیکٹرک پاور ٹرین موٹر گاڑیوں سے متعلق قواعد:
سڑک نقل و حمل اور شاہراہوں کی وزارت نے ایس او 5419  مؤرخہ 27 دسمبر 2021 کے ذریعہ  ایم اور این زمرے کی موٹر گاڑیوں  کے لیے آٹو موٹیو انڈسٹری اسٹینڈرڈ 038  پر نظرثانی کرنا  دوپہیوں اور تین پہیوں اور کواڈری سائیکل کے حوالے سے الیکٹرک پاور ٹرین اور بیٹری کے لیے ایک نیا اسٹینڈرڈ اے آئی ایس 156 جاری کرنے کو نوٹیفائی کیا ہے۔ اس نوٹیفکیشن میں بیٹری تحفظ سے جڑے پہلو کو شامل کیا گیا ہے، جو کہ الیکٹرک گاڑیوں  کے مجموعی تحفظ سے جڑا ہوا ہے۔ متعدد ضروریات نظام یا موٹر گاڑی کے معیار سے متعلق ہیں۔ اس سے تحفظ میں مزید بہتری آئے گی۔ اے آئی ایس 038  عالمی تکنیکی ضوابط کے مطابق ہیں۔
گزٹ نوٹیفکیشن I دیکھنے کے لیے یہاں کلک کریں
گزٹ نوٹیفکیشن II دیکھنے کے لیے یہاں کلک کریں
گزٹ نوٹیفکیشن III دیکھنے کے لیے یہاں کلک کریں
محنت اور روزگار کی وزارت
صنعتی کارکنان  کے لئے صارف قیمت اشاریہ  اپریل 2020
نئی دہلی،29مئی 2020/ اپریل 2020 میں آل انڈیا سی پی آئی۔ آئی ڈبلیو-3 پوائنٹس بڑھ کر 329 پوائنٹس کی سطح پر پہنچ گیا ہے۔ ایک ماہ کے دوران فی صد میں ہوئی تبدیلی کے لحاظ سے، مارچ اور اپریل 2020 کے درمیان اس میں  0.92 فی صد کا اضافہ ہوا ہے جبکہ گزشتہ برس اسی مدت کے دوران یعنی اپریل 2019 کے مقابلے میں اس میں  0.97 فی صد کا اضافہ ہوا ہے۔
موجودہ عدد اشاریہ میں زیادہ سے زیادہ اضافہ خوردنی / کھانے  گروپ کے سبب ہوا ہے جس نےکل تبدیلی میں  2.43 فی صد کا تعاون دیا ہے۔ اشیاء  کی سطح پر چاول، گیہوں، گیہوں کا آٹا، ارہر کی دال، مونگ کی دال، سرسوں کا تیل، تازہ مچھلی ، بکرے کا گوشت ، پولٹر  بیگن، گوبھی، پھول گوبھی، فرینچ بینس، ہرے دھنیے کی پتی، بھنڈی، پالک آلو، مٹر ، ٹماٹر ، کیلا ، لیموں، آم  چینی، رسوئی گیس، وغیرہ عدد اشاریہ میں اس اضافے کے لئے ذمہ دار ہیں۔ حالانکہ اس اضافے پر لہسن، پیاز، پرول، پھولوں کی مالا وغیرہ نے روک لگائی ہے جس سےعدد اشاریہ میں گراوٹ کا رخ بنا۔
تمام اشیا یا اشیا ہر سال بہ سال افراز زر اپریل 2020 میں5.45 فی صد رہی، جبکہ گزشتہ ماہ یہ 5.50 فی صد اور گزشتہ برس اسی مہینے میں 8.33 فی صد تھی۔ اسی طرح غذائی افراط زر کا تخمینہ اپریل 2020 میں 6.56 فی صد تھا جبکہ پچھلےمہینے یہ 6.67 فی صد تھا۔ اور ایک سال پہلے اسی مہینے میں یہ 4.92 فی صد تھا۔
مرکز کی سطحں پر ڈوم، ڈوما تنسکیا عدد اشاریہ میں زیادہ سے زیادہ 14 پوائنٹ کا اضافہ ریکارڈ کیا گیا۔ اس کے بعد بالترتیب سلیم  اور سورت  کا نمبر آتا ہے۔ اسی طرح 2 سینٹرس میں 9 نمبر، دوسرے دو مراکز میں 8 نمبر، 3 سینٹرس میں 7 نمبر، 2 سینٹرس میں 6 نمبر، 5 مراکز میں5 نمبر ، دوسرے 5 مراکز میں 4 نمبر ، 11 سینٹرس میں 3 نمبر 10 مراکز میں 2 نمبر ہیں اور 18 مراکز میں ایک ایک پوائنٹ کا اضافہ نوٹ کیا گیاہ ے۔ اس کے برعکس ، چھندواڑہ، وڈودرا، بھلائی ، یمنا نگر اور جمشید پور کے عدد اشاریہ میں ایک ایک پوائنٹ کی کمی درج کی گئی ہے۔ بقیہ 12 مراکز کے عدد اشاریہ مستحکم رہے۔
33 مراکز کے اشاریہ آل انڈیا انڈیکس سے زیادہ ہیں اور 44 مراکز کا انڈیکس قومی اوسط سے کم ہے۔ دوسری جانب راؤرکیلا مرکز کا انڈیکس آل انڈی اانڈیکس کے مساوی رہا۔
مئی2020 کےلئے اگلا سی پی آئی- آئی ڈبلیوڈیٹا 30 جون2020 کو جاری کیا جائے گا۔ یہدفتر کی ویب سائٹwww.labourbureaunew.gov.in. پر بھی دستیاب ہے۔
م ن۔ ش ت ۔ ج
Uno-2899
(Visitor Counter : 135
صحت اور خاندانی بہبود کی وزارت
کووڈ -19 ٹیکے کو مختص کرنے سے متعلق تازہ جانکاری
مرکزی حکومت 16 سے 31 مئی کے پندرہ واڑے کے دوران ریاستوں/ مرکز کے زیرانتظام علاقوں کو تقریباً192 لاکھ مفت کووڈ ٹیکوں کی سپلائی کرے گی
ملک میں ابھی تک کووڈ -19 ٹیکے کی تقریباً 18 کروڑ  خوراک دی جاچکی ہیں۔ کووڈ -19 ٹیکہ کاری مہم نے کامیابی کے ساتھ 118 دن مکمل کرلئے ہیں، جس میں سبھی ریاستوں /مرکز کے زیرانتظام علاقوں کی تعاون پر مبنی کوششوں کے توسط سے نشانزد فیض یافتگان کو 17.89 کروڑ خوراک دی گئی ہیں۔ بھارت دنیا بھر میں 114 دنوں میں 17 کروڑ خوراک کے ہدف تک سب سے تیزی سے پہنچنے والا ملک ہے۔ امریکہ نے 115دن اور چین نے 119 دن میں اتنی خوراک دی تھی۔
یکم مئی 2021 سے ‘لبرلائزڈ قیمت کے تعین اور کووڈ-19 ٹیکہ کاری کی تیز قومی حکمت عملی ’ نافذ کی جارہی ہے جس میں دستیاب خوراک کی 50 فیصد بھارتی حکومت کے توسط سے مفت سپلائی کے طور پر ریاستوں / مرکز کے زیر انتظام علاقوں کے لئے مقرر کی گئی ہے، جب کہ 50 فیصد خوراک ریاستوں / مرکز کے زیر انتظام علاقوں اور پرائیویٹ اسپتالوں کے ذریعہ ٹیکہ مینوفیکچرر سے براہ راست خریداری کے لئے دستیاب ہیں۔
کسی ریاست / مرکز کے زیرانتظام علاقوں کو حکومت ہند کی تخصیص آنے والے پندرہ واڑے میں دوسری خوراک کے لئے کھپت کے طریقہ اور فیض یافتگان کی تعداد کے حساب سے طے کی جاتی ہے۔ 16 سے 31 مئی 2021 کے پندرہ واڑے کے لئے ریاستوں اور مرکز کے زیر انتظام علاقوں کو کووی شیلڈ اور کوویکسین کی 191.99 لاکھ خوراک کی مفت سپلائی کی جائے گی۔ ان میں کووی شیلڈ کی 162.5 لاکھ اور کوویکسین کی 29.49 لاکھ خوراک شامل ہیں۔
اس تخصیص کی تقسیم کے پروگرام کے بارے میں پہلے سے بتایا جائے گا۔ ریاستوں سے درخواست کی گئی ہے کہ وہ متعلقہ افسران کو ہدایت دیں کہ وہ مختص کی گئی خوراک کا معقول اور عقل مندی سے استعمال کو یقینی بنائیں اور ٹیکے کے زیاں کو کم کریں۔
بھارتی حکومت کے ذریعہ 15 دنوں کے لئے فراہم کرائی جانے والی مفت خوراک کی تعداد کے بارے میں ریاستوں/ مرکز کے زیر انتظام علاقوں کو پیشگی اطلاع دینے کے پیچھے بنیادی مقصد یہ یقینی بنانا ہے کہ وہ 45سال اور اس اسے زیادہ عمر کے لوگوں کے لئے ، اور ایچ سی ڈبلیو  اور ایف ایل ڈبلیو  کے لئے دی جانے والی ان مفت خوراکوں کے دانشمندانہ اور زیادہ سے زیادہ استعمال کے لئے مناسب منصوبہ تیار کریں۔ پچھلے پندرہ واڑے یعنی 01 سے 15 معینی 2021 میں مرکزی حکومت کے ذریعہ ریاستوں کو 1.7 کروڑ سے زیادہ مفت خوراک فراہم کرائی گئی ہیں۔
اس کے علاوہ ریاستوں اور ساتھ ہی پرائیویٹ اسپتالوں کے لئے مئی 2021 میں براہ راست خریداری کے لئے 4.39 کروڑ سے زیادہ خوراک بھی فراہم کرائی گئی ہیں۔
امور داخلہ کی وزارت
دہلی پولیس نے نانگل علاقہ میں ایک بچی کے ساتھ جنسی زیادتی اور قتل کے معاملہ میں آج فردجرم داخل کردی
مرکزی وزیرداخلہ جناب امت شاہ نے دہلی پولیس کو 30 دن کے اندر معاملے میں فردجرم داخل کرنے کی ہدایت دی تھی تاکہ متاثرہ خاندان کوجلد انصاف مل سکے
دہلی پولیس کے ذریعہ آج فرد جرم داخل کرنا ، وزیراعظم جناب نریندر مودی کی قیادت میں بھارتی حکومت کے خواتین اور بچیوں کے خلاف جرائم اور جنسی زیادتی کے معاملوں میں قطعی برداشت نہ کرنے اور جرائم پیشہ افراد کو سخت سے سخت سزا دینے کے لئے جلد کارروائی کے عزم کو ظاہر کرتا ہے
دہلی پولیس نے نانگل علاقہ میں ایک بچی کے ساتھ جنسی زیادتی اور قتل کے معاملے میں آج فرد جرم داخل کردی ۔ واضح رہے کہ مرکزی وزیر داخلہ جناب امت شاہ نے اس واقعہ کے بعد دہلی پولیس کو 30 دن کے اندر فرد جرم داخل کرنے کی ہدایت دی تھی تاکہ متاثرہ خاندان کوجلدازجلد انصاف مل سکے۔ دہلی پولیس کے ذریعہ آج فرد جرم داخل کرنا ، وزیراعظم جناب نریندر مودی کی قیادت میں بھارتی حکومت کے خواتین اور بچیوں کے خلاف جرائم اور جنسی زیادتی کے معاملوں میں قطعی برداشت نہ کرنے اور جرائم پیشہ افراد کو سخت سے سخت سزا دینے کے لئے جلد کارروائی کے عزم کو ظاہر کرتا ہے۔
اس معاملے میں 02 اگست 2021 کو تعزیرات ہند کی دفعات 302، 304، 376 ڈی ، 342، 506، 201، 34، 6 پاسکوقانون اور 3 ایس سی / ایس ٹی ایکٹ کے تحت ایف آئی آر درج کی گئی تھی۔
دہلی پولیس کی کرائم برانچ نے پٹیالہ ہاؤس عدالت میں 400 صفحات کی فردجرم داخل کی جس پر 31 اگست ، 2021 کو سماعت ہوگی۔
اس معاملے کو 5 اگست ، 2021 کو دہلی کینٹ پولیس اسٹیشن سے کرائم برانچ کو منتقل کیا گیا تھا، جس کے بعد موثر اور تیزی سے معاملے کی جانچ کے لئے محترمہ مونیکا بھاردواج ، ڈی سی پی  کی قیادت میں ایک خصوصی جانچ ٹیم تشکیل دی گئی، جس میں اے سی پی سندیپ لامبا، اے سی پی رچھ پال سنگھ ، انسپکٹر نیرج، سب انسپکٹر انوج شامل تھے۔
معاملے کی حساسیت کو ذہن میں رکھتے ہوئے ، چار وں ملزمان کے خلاف ، جو فی الحال عدالتی تحویل میں ہیں، 30 دنوں کے اندر فردجرم داخل کی گئی ہے۔ واضح رہے کہ عزت مآب مرکزی وزیرداخلہ جناب امت شاہ نے ہدایت دی تھی کہ معاملے کی جانچ تیزی سے پوری ہو اور 30 دن کے اندر فردجرم داخل کی جائے تاکہ متاثرہ خاندان کو جلدازجلد انصاف مل سکے۔ اس کے بعد مرکزی وزارت داخلہ نے معاملے کا اعلیٰ سطحی جائزہ لیا تھا اور دہلی پولیس نے معاملہ درج ہونے کے 30 دن کے اندر فردجرم داخل کرنے کا عہد کیا تھا ، جس کے بعد فاسٹ ٹریک عدالت میں معاملے کی سماعت ہوگی۔
جانچ کے دوران ،سائنٹفک، تکنیکی اور دیگر شواہد کو جمع کرکے ان کا تجزیہ کیا گیا اور متعلقہ گواہوں کے بیانات درج کئے گئے۔ اس کے علاوہ ، روہنی میں واقع فارنسک سائنس لیباریٹری اور دہلی پولیس کے بایولوجی اور اوڈونٹولاجی ماہرین کی بھی مدد لی گئی۔ ملزمان سے پوچھ گچھ کے دوران فارنسک سائکولوجسٹک کی بھی مدد لی گئی۔ کافی ثبوت جمع کرنے کے بعد عدالت میں فرد جرم داخل کی گئی ہے۔
اسٹیل کی وزارت
جناب دھرمیندر پردھان نے تیل اور گیس کے شعبے کی اسٹیل کی ضرورتوں کو پورا کرنے کے لئے گھریلو اسٹیل کے استعمال میں اضافے اور درآمدات پر انحصار کو کم کرنے پر زور دیا
نئی دہلی، 16 جون 2020، پٹرولیم اور قدرتی گیس اور اسٹیل کے وزیر جناب دھرمیندر پردھان نے تیل اور گیس کے شعبے کی اسٹیل کی ضرورتوں کو پورا کرنے کے لئے ملک میں گھریلو اسٹیل کے استعمال میں اضافے اور درآمدات پر انحصار کو کم کرنے پر زور دیا۔ آج یہاں ‘آتم نربھر بھارت: تیل اورگیس کے شعبے میں گھریلو اسٹیل کے استعمال کو فروغ ’ کے موضوع پر ویبینار سے خطاب کرتے ہوئے انہوں نے کہا کہ اسٹیل اور تیل اور گیس کے شعبے ایک دوسرے سے قریبی رابطے میں ہیں اور اب اس کو نئے مقام تک لے جانے کا وقت آگیا ہے۔
ایک آتم نربھر بھارت تیار کرنے کی وزیراعظم جناب نریندر مودی کی اپیل کا ذکر کرتے ہوئے جناب پردھان نے کہا کہ آتم نربھر بھارت ایک مضبوط بھارت ہوگا، جس میں ایک زبردست مینوفیکچرنگ سیکٹر جو کہ خود کفیل ہونے پر بھی عالمی معیشت سے مربوط ہوگا۔ تعمیرات ، تیل اور گیس، آٹو موبائل، مشینری وغیرہ کے شعبوں سے مضبوط رابطے کی وجہ سے ہندوستانی اسٹیل کاےشعبے آتم نربھر بھارت بننے کے ہندوستان کے خواب کو شرمندہ تعبیر کرنے میں بھی بنیادی رول ادا کرنا ہے۔ انہوں نے کہا کہ ہندوستانی اسٹیل کا شعبہ صرف اپنی تمام گھریلو ضرورتوں کو پورا کرنے کے بعد ہی عالمی سطح پر ایک بڑا رول ادا کرنے کی کوشش کرسکتا ہے۔
درآمدات کے بجائے گھریلو اسٹیل حاصل کرنے کے لئے تیل اور گیس کی تمام تنظیموں سے اپیل کرتے ہوئے جناب پردھان نے کہا کہ گھریلو اسٹیل مینوفیکچررس شعبے میں اسٹیل کی مستقبل کی ضرورتوں کو پورا کرنے کی تمام صلاحیتیں رکھتے ہیں۔ اسٹیل کی مانگ کو گھریلو طور پر پورا کرنے اور درآمدات پر انحصار کو کم کرنے سے اس شعبے میں روزگار کے مواقع میں بھی خاطر خواہ اضافہ ہوگا اور اس سے اسٹیل کے شعبے میں ایم ایس ایم ای کو فروغ ملے گا اور وہ مزید ویلیو ایڈڈ مصنوعات تیار کرسکیں گے۔
اس موقع پر خطاب کرتے ہوئے اسٹیل کے وزیر مملکت جناب فگن سنگھ کلستے نے کہا کہ اسٹیل اور تیل اور گیس کے شعبے دونوں ہندوستانی معیشت کے اہم ستون ہیں اور ہندوستان کو پانچ ٹریلین ڈالر کی معیشت بنانے میں دونوں کو ایک اہم رول ادا کرنا ہے۔
اس ویبینار میں پٹرولیم اور قدرتی گیس کی وزارت کے سیکریٹری جناب ترون کپور، سکریٹری اسٹیل جناب پردیپ کمار ترپاٹھی، سرکاری شعبے کے کئی اداروں کے سی ایم ڈی، اسٹیل اور پی این جی کی وزارتوں کے سینئر افسران، صنعت کے لیڈران ، فکی کے عہدے داروں اور دیگر متعلقین  نے شرکت کی۔اس ویبینار کا اہتمام اسٹیل کی وزارت نے فکی کی پارٹنر شپ میں کیا تھا۔
۔۔۔۔۔۔۔۔۔۔۔
م ن۔ ا گ۔ن ا۔

U-3312
(Visitor Counter : 117